Dilecto Dominico et uxori sue Helene. Ego Lambertus levita dono vobis campum de ratione Sancti Vincentii ad medium plantum, in pago Matisconense, in agro Salorniacense, in villa Sanciaco, qui terminat a mane et a circio vias publicas, a medio die et a sero de ipsa terra; habet in longo perticas XXVII, in lato perticas XVIIII. Infra istos terminos vobis dono ad V annos, vinea edificata et post V annos Lambertus medietatem habeat, aliam medietatem Dominicus et Helena possideant; quod si vendere vel incaucionare volueris, nulli alteri facias nisi rectores Sancti Clementis. Si quis contradixerit auri libram componat. Ego Lambertus qui fieri feci.